टाइम8,भेरगाव, आगष्ट 23: बिटिसि बिसायख’थिनि सान फोसावाफिनाखैब्लाबो राजखान्थि दोलोफोरनि गेजेराव दान्थे-बिदान्थे आरो राजखान्थिनि हाब्रु सारलानाया बारानिफ्राय बारा जाबोनाय समावनो सिफाय जानाय एन डि एफ बिनि ( सावरायग्रा) बारग’ एनडिएफबिनि मावथि-सोद्रोमाफोरा इउपिपिएलआव हाबफैनाय खौराङा खालिंदुवार बियाबजों लोगोसे अदालगुरि जिल्लाआवनो सोलाइनायनि फारसे गोख्रों बार बारहोनायखौ नुनो मोन्नाय जादों৷ दिनै 34 नं खालिंदुवार बियाबनि इउपिपिएलनि बिजाथि दिलीप कुमार बर’नि खाथिआव इउपिपिएलनि जानानै हेफाजाब होनो सिफाय जानाय एन डि एफ बिनि (सावरायग्रा) बारग’ केदारफोरा इउ पि पि एल दोलोआव जाफैदों ৷बे खौराङा जिल्लाआवनो इउपिपिएलनि फारसे गोजोन्नाय लाबोदों৷